ผมอยากทราบว่า ถ้ามีอะไรกับแฟนเมื่อเมนส์มาได้1 วัน และได้ทำการหลั่งใน อยากทราบว่าจะมีโอกาสท้องไหมครับ
สวัสดีค่ะ หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนไม่ว่าจะเป็นเพศสัมพันธ์ในช่วงใดของรอบเดือน ไม่แนะนำให้ทำการนับวันตกไข่หรือนับวันปลอดภัยเพื่อคุมกำเนิด เพราะโอกาสผิดพลาดเกิดได้ หากเลือดที่ออกมาไม่ใช่เลือดประจำเดือน หรือถ้าเลือดประจำเดือนมาไม่สม่ำเสมอตลอด จะนับวันไม่ได้เลยดังนั้นโอกาสตั้งครรภ์ยังมีถ้าเป็นเลือดอื่นๆที่ทำให้เข้าใจผิดว่าเป็นประจำเดือน แต่ถ้าเป็นเลือดประจำเดือนมาได้ 1 วัน ในช่วงนั้นก็ไม่น่าจะมีการตกไข่ได้ถ้าไม่สบายใจ หรือไม่แน่ใจว่าเป็นเลือดประจำเดือนจริงหรือไม่ การกินยาคุมฉุกเฉินตามไปภายใน 72 ชั่วโมงหลังมีเพศสัมพันธ์ก็จะมีข้อบ่งชี้ และสังเกตรอบเดือนในรอบถัดไปอีกครั้ง หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ